አውሮፓውያን ለምሳሌ በአፍ መፍቻ፣ በእናትና በአገራዊ ቋንቋቸው ይኮሩበታል። በሌላ ቋንቋ እንዳይበረዝም በጣም ይጥራሉ። ፈረንሳዮች ቋንቋቸው በሌላ ቋንቋ ለምሣሌ በእንግሊዝኛ እንዳይበረዝ ከአገራዊ ልዑላዊነት እኩል ለቋንቋቸው ዘብ ይቆማሉ። ለነገሩ ቋንቋ ለአንድ አገር ልዑላዊነት መግለጫና የማንነት ማረጋገጫ ነው። በ1635 ዓ.ም. የተቋቋመው የፈረንሳይ የቋንቋ ማዕከል (አካዳሚ) እስካሁን ድረስ የአገሪቱን የቋንቋ ጥራትና ጥንካሬን ይከታተላል፤ ዘብ ይቆማል። አዲስ የሥራ ውጤቶች በእንግሊዝኛ ሲሠየሙ (ሲጠሩ) ፈረንሳዮች ግን ቋንቋቸውን በእንግሊዝኛ ላለመበረዝ ብለው በፈረንሳኛ ሥያሜ ያወጡለታል። በኢትዮጵያ በደርግ ዘመን እንዲሁ ከግዕዝ በመነሳት አንዳንድ አዳዲስ ቃላት ወደ አማርኛ ተተረጎመ ነበር። ስለዚህ አማርኛ በተለይ አሁን ከእንግሊዝኛ ቃላት ጋር ሳይዳቀል ወይም ሳይበረዝ በእራሱ የሚቆምና ሊዳብር የሚችል ቋንቋ ነው።
